ویکی اسلام

**ویکی اسلام** ایک "اسلام مخالف" اور "اسلام کا خوف پھیلانے والی" ویب سائٹ ہے، حالانکہ اس کا دعوٰی ہے کہ وہ محض اسلام کا تنقیدی جائزہ لیتی ہے۔ یہ ویب گاہ 2006 میں "فیتھ فریڈم انٹرنیشنل" کی جانب سے وجود میں آئی تھی اور اس کا مقصد یہ بتایا گیا تھا کہ یہ "مسلمانوں کو ترکِ اسلام میں مدد کرے گی"۔ اس بات کی گواہی کئی ذرائع ابلاغ سے (جن میں ایسوسی ایٹیڈ پریس بھی شامل ہے) دی گئی ہے کہ یہ ویب گاہ "اسلام کا ایک گونہ نظریہ" پیش کرتی ہے تاکہ "مسلمان پسماندہ اور احمق لگیں" جبکہ یہ خود ایک ایسی ویب گاہ بنی ہوئی تھی جو صرف اسلام پر تنقید کرتی تھی۔

ایک 67 صفحات پر مشتمل رپورٹ جو کئی یورپی تحقیقی اداروں کی جانب سے یورور (EUROFOR ) کو پیش کی گئی تھی، 2007 میں اس رجحان کی تصدیق کر چکی ہے۔ یہ ویب گاہ مسلمانوں کو تعاون کی دعوت نہیں دیتی جیسا کہ عمومی سوالات کے قطعے میں اس کے کینیڈا میں آباد مالک کی جانب سے کہا گیا ہے اور اس  کی ویب گاہ واشنگٹن سے چلتی ہے (حالانکہ کئی بار ویب گاہ پتے جاننے کے اہم ذریعے WHOIS کے مطابق یہ ویب گاہ ہوسٹن، ٹیکساس میں بتائی گئی ہے)۔

## تاریخ
ستمبر 2006 میں فیتھ فریڈم انٹرنیشنل (ایف ایف آئی) - جو خود کو "عالمی سطح پر سابق مسلمانوں کی تحریک کی جڑ" اور "زور پکڑتی اسلامی دھمکی سے سبھی پریشان لوگ" بتاتی ہے، ویکی اسلام کا آغاز کر چکی ہے۔ یہ ایف ایف آئی کے آغاز کے پانچ سال بعد کی بات ہے جو 2001 میں ستمبر 11 کے دہشت گردانہ حملوں کے فوری بعد ہوا تھا۔ ایک فورم جو ایف ایف آئی ویب گاہ پر تھی مؤرخہ پیر ستمبر 04، 2006 شام 6:23 بجے ایک صارف جس کا نام "ویکی اسلام- ایڈمِن" تھا یہ تبصرہ پوسٹ کیا: "www.wikiIslam.com is Faithfreedom's own wiki" یعنی ویکی اسلام دراصل فیتھ فریڈم ہی کی ویکی ہے۔ یہ تبصرہ حال تک بھی اس فورم میں دیکھا گیا تھا اور اسے ایک اسٹیکی تھریڈ سمجھا گیا تھا (ایک اسٹیکی تھریڈ وہ مکالمہ ہوتا ہے جو کسی فورم کے اوپر پھنس جاتا ہے جسے سب لوگ اس کی اہمیت کی وجہ سے دیکھتے ہیں)۔ حالانکہ ویکی اسلام اس بات کی سختی سے تردید کرتی ہے۔ پروفیسر گوران لارسن نے اپنی ایک رپورٹ میں دعوٰی کیا کہ یہ ویب گاہ دسمبر 4 2006 سے چل رہی ہے۔

ویب گاہ کا مالک اور غالبًا ایف ایف آئی کے واحد معاون نے وہی سافٹ ویر کا استعمال کیا جو ویکیپیڈیا پر مستعمل ہے (جسے میڈیاویکی کہا جاتا ہے اور جو انٹرنیٹ پر مفت دستیاب ہے۔ مگر ویکیپیڈیا کے بالمقابل یہاں مضامین کی ترمیم تک رسائی عوام کے لیے بے حد دشوار ہے۔ ہر ترمیم کی جانچ "خاص معاونین" یا "جائزہ کنندوں" کی جانب سے کی جاتی ہے جو ترمیم کو منظور یا نامنطور کرسکتے ہیں۔ ویکی اسلام ہی کی شماریات کی رو سے 2,793 درج شدہ صارفین میں سے صرف 6 صارفین کو منتظم کا عہدہ حاصل ہے، جس سے ویب گاہ کی زوردار جانچ پڑتال کا اندازہ کیا جا سکتا ہے۔

سورہ میڈیا، انڈونیشیا کا ایک خبررساں ادارہ اس بات کا خلاصہ کر چکا ہے کہ سرسری نظر میں یہ ویب گاہ مکمل مذہبی مواد کا آئینہ دار ہو کر بھی صرف منفی مواد اور اسلام کی تنقید پر مرکوز ہے۔ اس کے برعکس ویکی پیڈیا عام معلومات کا مجموعہ ہے۔

## نگارخانہ


File:WikiIslam admin.jpg|ایک صارف کی جانب سے جاری گئی تھریڈ کہ ویکی اسلام ایف ایف آئی کا حصہ ہے۔ یہ ایک "اسٹیکی تھریڈ" بن گئی تھی - ایف ایف آئی کے لیے بہت ہی اہم تھریڈ
File:faith freedom international and wikiislam.jpg|فیتھ فریڈم کا ایک مکمل قطعہ جو ویکی اسلام پر مرکوز ہے۔
File:whale-user.jpg|وہیل، جو ویکی اسلام کا ایک جائزہ کنندہ تھا جب یہ ویب سائٹ کا آغاز ہوا تھا۔.
File:wikiislam and ffi sticky.jpg|ایف ایف آئی کا ایک اسٹیکی تھریڈ جو ایف ایف آئی کے قدیم صفحات وثائق کا حصہ ہے۔ یاد رہے کہ یہ تھریڈ کہتا ہے کہ ویکی اسلام ایف ایف آئی کا حصہ ہے۔



### شماریات
ویکی اسلام کو کنٹرول کرنے والی ویب گاہ فیتھ فریڈم انٹرنیشنل ہر دن 10,000 لوگوں کی جانب سے دیکھی جاتی ہے اور ماہانہ 1,000,000 ویب گاہ کے دیدار کرنے والوں کی تعداد 1,000,000 ہے۔ اس ویب گاہ کے صرف گیارہ فعال صارف ہیں۔ اس ویب گاہ کے سب سے زیادہ پڑھے جانے والے مضامین "صفحۂ اول"، "سُنیتا ولیمس (اسلام سے مکالمہ)"، "72 کنواریاں"، "معروف سابق مسلمان"، "ترکِ اسلام کرنے والے لوگ"،"عائشہ کی وداعی کے وقت عمر"، "ذاکر نائیک کی تردید میں"، "مسلمانوں سے پوچھنے کے سوالات"، "غیر مسلموں کی مذہب کے نام پر زیادتی" وغیرہ شامل ہیں۔

## جانب داری اور نفرت کا ثبوت
### تعلیمی حلقوں کے اعتبار سے
تصغیر|دائیں|ویکی اسلام کی "پالیسی اور گائڈلائنز" کا ایک سکرین شاٹ جس کے مطابق مسلمانوں کو مضامین میں ترمیم سے روکا گیا۔ یہ پیام کئی دفعے رونما ہوتا ہے، مگر کئی بار ہٹا بھی دیا گیا ہے۔

جرمنی کی تنظیم Europäisches Migrationszentrum، لرن آئی ٹی، دی نالج فاؤنڈیشن اور لینیئس سنٹر فار ری سرچ آن لرننگ، اِنٹَریکشن اینڈ میڈئیٹیڈ کمیونی کیشن اِن کنٹیم پو رے ری سوسائٹی (لِن سی ایس) اور سویڈش ری سرچ کونسل نے 2007 میں ایک تعلیمی رپورٹ شائع کی جس کی رو سے ویکی اسلام کا اصل مقصد اسلام اور مسلمانوں کو عادتًا اور منفی انداز میں آن لائن پیش کیا کیا جائے حالانکہ اس مطالعے میں یہ بھی کہا گیا کہ کچھ استثنائی مواد کو چھوڑکر یہ ویب گاہ کلیۃً اسلام سے خوف پر مبنی ہے۔

پروفیسر گوران لارسن کے مطابق جو سویڈن کی گوتھن برگ یونیورسٹی میں شعبۂ ادب، مذاہب وتخیل کی تاریخ میں مطالعۂ مذہب کے سینئر لیکچرر ہیں اور اسلام اور مسلمانوں کے معاملوں میں ماہر مانے جاتے ہیں اور جنھوں نے ویکی اسلام پر ریورٹ تیار کی ہے، نے دعوٰی کیا ہے کہ یہ ویب مسلمانوں کی غلط نمائندگی کرتی ہے۔ انھوں نے کہا: میرا تاثر۔.. " ویکی اسلام نے صرف مسلمانوں کو جاہل، پسماندہ اور احمق" ظاہر کرنے کی کوشش کی۔ مگر اس کے ساتھ ہی انھوں نے یہ بھی کیا "چونکہ یہاں دیگر ویب سائٹس کا مواد بھی شامل ہے، اس لیے یہ کہنا کہ ویب گاہ کی ساری معلومات اسلام سے خوف پر مبنی ہے مشکل ہے۔

ایک قابل ذکر پہلو یہ ہے کہ یہ ویب گاہ اناجیل اربعہ کے مبلغوں اور بنیادپرست مسیحیوں اور نوتشکیل شدہ قدامت پسند امریکی مصنفوں کی جانب سے بطور حوالہ پیش کی جا رہی ہے جس کا مقصد مسیحیت اور یہودیت کو چھوڑکر دیگر مذاہب کو شیطانی صفات کا حامل بتانا ہے۔ اسی سوچ سے اُپجنے والی کتابوں کے اہم موضوعات "عالمی تباہی"، "قرب قیامت"، مسلمانوں، مسیحیوں اور یہودیوں میں تصادم اور جیساکہ وہ لوگ پیش کرتے ہیں، اسلامی دہشت گردی۔

### مزید شواہد
ویکی اسلام پر معلومات کے لیے تلاش کر رہے بہت سے بلاگرز ویکی اسلام پر وہی نتائج پر پہنچ رہے ہیں کہ یہ ایک سائٹ ہے جس کا بنیادی مقصد اسلام اور مسلمانوں
پر ایک غیر جانب دار نقطہ نظر سے حملہ کرنے کے لیے کم ہی بنائی گئی ہے۔ اس کے برعکس یہ جانبداری سے کام لیتی ہے۔ کچھ ٓبلاگروں نے اس معاملے کو اٹھایا ہے، جیسے کہ نائٹس ویکی بلاگ (KnightsWiki blog) جسے کنٹرول کرنے والی ویب گاہ KnightsWiki.org *ایک غیر رسمی معلومات کا ذریعہ ہے جو یونیورسٹی آف سنٹرل فلوریڈا کے اساتذہ اور متعلمین کی جانب سے بنائی بھی گئی ہے اور استعمال بھی کی جاتی ہے*۔ اس بلاگ کا اصل مصنف کہتا ہے:

وہ مزید کہتا ہے:

ایک اور بلاگنگ ویب گاہ qahiri.wordpress.com کافی مواد فراہم کرتی ہے کہ ویکی اسلام سختی سے اپنے مضامین میں جانبدار ہے ان کے مضمون میں جس کا انگریزی میں عنوان تھا۔*"Dealing with Doubt: finding certainty when faith is attacked"*.

## حوالہ جات

## خارجی روابط
*  ایک ملحد کا تجربہ ویکی اسلام ڈاٹ نیٹ کے ساتھ

زمرہ:میڈیاویکی ویب سائٹ
زمرہ:2006ء  میں قائم شدہ انٹرنیٹ املاک
زمرہ:ویکی برادریاں
زمرہ:ضد اسلام
زمرہ:ویکی ڈیٹا سے مطابقت رکھنے والی مختصر تفصیل